(1611) Ha , ha , ha , ha , niet ghy , maer u schijn - cleet mocht worden gelaeckt , Maer hoe hebdy ' t ghemaeckt / / doch in u Consistorie ? Heylich schijn .Ghy sult daer af verstaen en hooren dees Historie , Het is wel in u memorie / / dat Warhiel had voorghestelt , Dat al die voor Leeraers voorts souden zijn ghetelt , Den Heydelberchsen Catechismum moesten onderteeckenen , En dien voor alsoo goedt , als Gods Woort reeckenen , Om soo te kennen Ketters ghesinden : Nu in ons Classi vier Leeraers wy vinden , Te zijn moetwillich , recht als verleyders blent , En nochtans was den Tectander absent , Die haest veel jonste gaet altijdt toe - draghen .Valschen waen .